
U22008 – 006715/02.12.2008
REFERAT

pentru modificarea propunerii de mobilare din documentaţia de urbanism aprobată prin HCL nr.508 din 18.12.2007 privind aprobarea Planului Urbanistic de Detaliu " “Amplasare locuinţe cu funcţiuni complementare”, Str. Timocului, nr. 33A, Timişoara”

Către Comisiile Consiliului Local al Municipiului Timişoara
Având în vedere materialul înregistrat cu nr. U22008-006715/12.11.2008 la Direcţia Urbanism, prin care se solicită modificarea propunerii de mobilare din documentaţia de urbanism aprobată cu H.C.L. nr. 508 din 18.12.2007 privind aprobarea Planului Urbanistic de Detaliu “Amplasare locuinţe cu funcţiuni complementare”, Str. Timocului, nr. 33A, Timişoara, cu următorii indici de construibilitate, conform Art. 2 din HCL nr. 508/18.12.2007:
„Art.2:   Se stabilesc condiţiile de construire: regimul de înălţime de S+P+5E+Er, sub rezerva dotării în mod obligatoriu a clădirii cu lift (2 ascensoare la clădiri mai mari de P+5E), acces auto, realizarea locurilor de parcare exclusiv pe parcela deţinută de beneficiari, conform avizului Comisiei de Circulaţie nr. TH2007-002617/14.06.2007, procentul de ocupare al terenului POT max de 40%, coeficientul de utilizare al terenului CUT de 3, spatii verzi conform reglementarilor in vigoare.”
În urma realizării documentaţiei de PAC pentru obţinerea Autorizaţiei de Construire, beneficiarului investiţiei aprobate prin HCL nr. 508/18.12.2007 – Plan Urbanistic de Detaliu " Amplasare locuinţe cu funcţiuni complementare”, Str. Timocului, nr. 33A Timişoara, a regândit si reconfigurat soluţia de mobilare din punct de vedere arhitectural, astfel încât se solicită modificarea planşei „Mobilare propusa” nr. 005A din documentaţia de urbanism aprobată anterior, cu respectarea indicilor de construibilitate aprobaţi prin HCL nr. 508/18.12.2007, si anume POT max. 40%, respectiv CUT max. 3, regim de înălţime 2S+P+5E+Er astfel:
Indici urbanistici aprobaţi prin HCL 508/18.12.2007
POT max = 40 %, 

CUT max = 3

Spaţii verzi de minim 20 % din suprafaţa totală a parcelei.
Regim înălţime 2S+P+5E+Er
Indicii urbanistici propuşi spre aprobare in urma scăderii ariei construite la sol si creşterea spaţiului verde:

POT max = 38 %, 

CUT max = 2.8
Spaţii verzi de minim 35 % din suprafaţa totală a parcelei.
Regim înălţime în punctul maxim 2S+P+5E+Er
Întrucât modificarea propunerii de mobilare si regândirea spaţiala, cu păstrarea indicilor aprobaţi, nu afectează cu nimic situaţia iniţială, nu este necesară dezbatere publică.

PROPUNEM
Comisiilor din cadrul Consiliului Local al Municipiului Timişoara aprobarea modificării plansei „Mobilare propusa” nr. 005A  din documentaţia aprobată prin HCL nr. 508/18.12.2007 – Plan Urbanistic de Detaliu " Amplasare locuinte cu functiuni complementare”, Str. Timocului, nr. 33A Timişoara

